Манкент санаторий

Манкент – шипалы сумен емдейтін климатологиялық санаторий. Сайрам ауданында Манкент темір жол станциясынан 6 км жерде. Теңіз деңгейінен 606 м биіктікте орналасқан. Санаторий құрылысы 1923 жылы басталып, 1926 жылы пайдалануға (1 ғимарат, 20 палата, 2 зал) берілген. Қазіргі таңда санаторийдің 10 тұрғын ғимараты мен 10 жазғы уақытта пайдаланылатын кешені бар. Санаторий жыл бойы қызмет көрсетеді, бір мерзімде 500 адам қабылдай алады. Мұндағы сульфатты хлорлы натрий аралас жылы су (39,5С) ас қорыту, жүйке жүйесі, сүйек-бұлшық ет жүйесі және гинекологиялық ауруларды емдеу үшін пайдаланылады.
«Қазақстан»: Ұлттық энцклопедия / Бас редактор Ә. Нысанбаев – Алматы «Қазақ энциклопедиясы» Бас редакциясы, 1998 ISBN 5-89800-123-9, VI том
Дереккөздер

Санат:Түркістан облысы